**K O R R A L D U S**

### Haapsalu, 02. juuni 2010 nr 336

Jäätmevaldajate korraldatud jäätme-

veoga mitteliitunuks lugemine

Tulenevalt jäätmeseaduse § 69 lõikest 4 võib linnavalitsus erandkorras teatud tähtajaks jäätmevaldaja lugeda korraldatud jäätmeveoga mitteliitunuks tema põhjendatud avalduse alusel, kui ta korraldab jäätmekäitluse ise. Haapsalu Linnavalitsus on moodustanud korraldatud jäätmeveoga mitteliitumiseks esitatud avalduste läbivaatamiseks ja menetlemiseks komisjoni, kes hindab esitatud taotluste põhjendatust. Komisjon hindas oma 01.06.2010.a toimunud koosolekul esitatud taotlusi ning tegi ettepaneku linnavalitsusele lugeda koosoleku protokollis nimetatud Haapsalu elanikud korraldatud jäätmeveoga mitteliitunuks.

Võttes aluseks Haapsalu Linnavalitsuse korraldatud jäätmeveoga mitteliitumiseks esitatud avalduste läbivaatamiseks ja menetlemiseks moodustatud komisjoni 01.06.2010 protokolli nr 16 ja juhindudes Jäätmeseaduse § 69 lg 4, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3, Haapsalu Linnavolikogu 31.10.2008 määruse nr 69 § 11 ja haldusmenetluse seadusest Haapsalu Linnavalitsus

**korraldab:**

1. Kinnitada Haapsalu Linnavalitsuse korraldatud jäätmeveoga mitteliitumiseks esitatud avalduste läbivaatamiseks ja menetlemiseks moodustatud komisjoni 01.06.2010 protokoll nr 16 ja lugeda protokolli otsuse p-des 1-2 sätestatud jäätmevaldajad protokollis toodud põhjustel ja tähtaegadel korraldatud jäätmeveoga mitteliitunuks (koosoleku protokoll lisatud).
2. Korraldus teha teatavaks linnakeskkonna osakonnale (E. Kallaste), (T. Tarv) ja aselinnapeale (P.Vikman).
3. Korraldus jõustub teatavakstegemise päevast.
4. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

**Urmas Sukles**

Linnapea **Erko Kalev**

Linnasekretär